钦定古今图书集成/历象汇编/历法典/第066卷 > 图
## 钦定古今图书集成/历象汇编/历法典/第066卷 > 图

丁地心为心作庚未壬黄道圈〈或土星本圈如白道为月本圈〉“庚为最高”，取庚未弧。〈顺天取之〉为土星自行度，未为心，作甲丑圈，其半径八七二一。〈古图为两心差四之三数小异〉作丁未甲线，甲为不同心轮极远之界。从界左行，取甲丑弧与庚未弧等。丑为心，作己丙圈，其

半径为二九○七。

《古图》为两心差四之一，此两小轮第一当“不同心圈，第二当小均圈。”

又作未丑线，恒与最高庳线平行，割己丙圈，于己己
为最近未心之点，亦为丙己圈右行之界。从己右行，
取己丙弧，倍庚未弧。

未心行庚未，圈一周。丙点行丙己，圈二周。

又以丙为心，作戊乙辛寅圈，名“岁圈。”〈古图名小轮〉其半径
一○四二六。〈较古数少增〉“土星体”，循此圈一会岁。〈日与土星相会
名一岁会〉行满一周。

作“丁丙辛线” ，辛为岁行极远之界。

凡未心在庚。〈自行初度分〉丑又在甲，丙又在己，星若在辛，
即土星之各行，皆为初度初分。土星在最高土星体，
从戊右行，过乙辛寅而复于戊，为一周。用此图可推
土星均数。《有例》如左：

此新图法仍用新测，即测算俱合。今具两测，一为减
均，一为加均。

第一测，总积六千三百○三年，为万历十八年庚寅，
西历二月初八日午正后三十四刻，苐谷于本地亲
测土星经度，为实沈宫七度三十二分，纬度为黄道
南一度三十二分。于时太阳视行躔娵訾宫初度初
分四十秒，依表得土星平行，距春分为七十五度一
十○分○五秒平经度也。自行为一百六十八度五
十一分四十秒。本圈上之行引数也。〈岁行下定〉
如左图丁为地心，庚壬为土星，本圈与地同心，壬为
最高冲，从壬逆取十一度○九分。

自行从最高庚起，至“最庳” 壬，不足若干，或从最高。